ai4bharat/Pralekha huggingface dataset:
শিল্পওবাণিজ্যমন্ত্রক
ভারত বিশ্বের বৃহত্তম শসা ও ক্ষীরা রপ্তানিকারক দেশ হিসেবে উঠে এসেছে
ভারত ২০২১ সালের এপ্রিল থেকে অক্টোবর পর্যন্ত ১১৪ মিলিয়ন মার্কিন ডলার মূল্যের ক্ষীরা রপ্তানি করেছে, যেখানে, ২০২০-২১ সালে এই রপ্তানি ২০০ মিলিয়ন মার্কিন ডলার ছাড়িয়েছে
নতুন দিল্লি, ২৩ জানুয়ারি, ২০২২
ভারত বিশ্বের বৃহত্তম শসা ও ক্ষীরা রপ্তানি কারক দেশ হিসেবে উঠে এসেছে। ভারত ২০২০-২১ আর্থিক বছরে এপ্রিল থেকে অক্টোবরের মধ্যে ১১৪ মিলিয়ন মার্কিন ডলার মূল্যে ১,২৩,৮৪৬ মেট্রিক টন শসা এবং ক্ষীরা রপ্তানি করেছে।
ভারত গত আর্থিক বছরে কৃষি প্রক্রিয়াজাত পণ্য রপ্তানিতে ২০০ মার্কিন মিলিয়ন ডলার ছাড়িয়েছে। পিকলিং শসা যা বিশ্বব্যাপী করনিচন নামে পরিচিত।
ভারত থেকে ২০২০-২১ আর্থিক বছরের শসা এবং ক্ষীরা রপ্তানির পরিমাণ ছিল ২,২৩,৫১৫ মেট্রিক টন। মার্কিন ডলারে এর মূল্য ২২৩ মিলিয়ন ডলার।
ভারত সরকারের শিল্প ও বাণিজ্য মন্ত্রকের নির্দেশ অনুযায়ী বাণিজ্য বিভাগ কৃষি ও প্রক্রিয়াজাত খাদ্য পণ্য রপ্তানি উন্নয়ন সংস্থা বা অ্যাপেডা'র মাধ্যমে পরিকাঠামো উন্নয়ন এবং বিশ্ব বাজারে পণ্যের প্রচার ও প্রক্রিয়াকরণের ক্ষেত্রে একাধিক উদ্যোগ গ্রহণ করেছে।
ক্ষীরা দু'ভাবে রপ্তানি করা হয়। একটি শসা হিসাবে এবং অন্যটি ক্ষীরা হিসেবে। এগুলিকে ভিনিগার বা অ্যাসিটিক অ্যাসিডের মাধ্যমে সংরক্ষণ করে রাখা হয়।
ভারতে প্রথম রপ্তানির জন্য ক্ষীরা উৎপাদন শুরু হয় ১৯৯০ সালে কর্ণাটক রাজ্যে। পরবর্তীকালে তামিলনাড়ু, অন্ধ্রপ্রদেশ এবং তেলেঙ্গানা থেকেও এর রপ্তানি শুরু হয়। সারা বিশ্বে যে পরিমান ক্ষীরার প্রয়োজন হয় তার ১৫ শতাংশ ভারত থেকে উৎপাদিত হয়ে রপ্তানি হয়।
বর্তমানে শসা বা ক্ষীরা ভারত থেকে বিশ্বের ২০টি দেশে রপ্তানি করা হয়। এর মধ্যে রয়েছে উত্তর আমেরিকা ও ইউরোপ ভুক্ত দেশ গুলি। এছাড়া রয়েছে মার্কিন যুক্তরাষ্ট্র, জার্মান, অস্ট্রেলিয়া, দক্ষিণ কোরিয়া, জাপান, বেলজিয়াম, রাশিয়া, চীন, শ্রীলংকা এবং ইজরায়েল।
ভারতে মোট ৬৫ হাজার একর জমিতে শসা ও ক্ষীরার চাষ হয়। এই চাষের সাথে কমবেশি ৯০ হাজার ক্ষুদ্র ও প্রান্তিক কৃষক জড়িত রয়েছেন।
ভারত থেকে শসা এবং ক্ষীরা ৫১ টি সংস্থার মাধ্যমে বিদেশে রপ্তানি করা হয়।
CG/ SB
(Visitor Counter : 374
রেলমন্ত্রক
যাত্রীবাহী ট্রেনে ডিসপ্লে বোর্ড ও ঘোষণা ব্যবস্থার প্রবর্তন প্রসঙ্গে রেল প্রতিমন্ত্রী
নয়াদিল্লি, ৩১ জুলাই, ২০১৮
সমস্ত ইএমইউ  ট্রেন সহ ‘হামসফর’ ও ‘তেজাস’-এর মতো মর্যাদাপূর্ণ ট্রেনগুলিতে ডিসপ্লে বোর্ড ও গণজ্ঞাপন ব্যবস্থা রয়েছে। এছাড়াও, সমস্ত অনুভূতি শ্রেণীর কামরায় জিপিএস-ভিত্তিক যাত্রীজ্ঞাপন ব্যবস্থার সুবিধা রয়েছে। এ ধরণের কামরায় এলসিডি মনিটরের মাধ্যমে যাত্রীদের পরবর্তী স্টেশন, চলন্ত ট্রেনের সময়সূচি ও অন্যান্য সুরক্ষা সম্পর্কিত তথ্য দেওয়া হয়। রাজ্যসভায় সোমবার এক প্রশ্নের লিখিত জবাবে এ কথা জানান রেল প্রতিমন্ত্রী শ্রী রাজেন গোহাঁই। তিনি আরও জানান, বর্তমানে রাজধানী, শতাব্দীর মতো গুরুত্বপূর্ণ ট্রেনে পরবর্তী স্টেশন সম্পর্কে ঘোষণা করা হচ্ছে। যন্ত্রসঙ্গীত বাজানো ও সর্বশেষ খবর শোনানোর কাজেও এই ব্যবস্থা ব্যবহার করা হচ্ছে।
দৃষ্টিশক্তি দুর্বল এমন যাত্রীদের সুবিধার্থে ট্রেনের নবনির্মিত কামরাগুলিতে সুসংহত ব্রেইল সঙ্কেত বা চিহ্ন লাগানো হচ্ছে। বর্তমানে চালু কামরাগুলিতেও একই ধরণের উদ্যোগ গ্রহণ করা হয়েছে বলে রেল প্রতিমন্ত্রী জানান।
সম্প্রতি, লিঙ্ক হফম্যান বুশ  শ্রেণীর কামরাগুলিতে জিপিএস-ভিত্তিক গণজ্ঞাপন ও যাত্রীজ্ঞাপন ব্যবস্থা চালু করার লক্ষ্যে লক্ষ্ণৌর রিসার্চ ডিজাইন অ্যান্ড স্ট্যান্ডার্ডস অরগানাইজেশন  পরীক্ষামূলক ব্যবস্থা গ্রহণ করেছে। এবার কামরাগুলির ক্ষেত্রে এই ধরণের জ্ঞাপন ব্যবস্থার উপযোগিতা মূল্যায়ন করা হবে বলে শ্রী গোহাঁই জানান।
CG/BD/DM/…
(Visitor Counter : 51
জাহাজচলাচলমন্ত্রক
ভারতে জাহাজ নির্মাণ শিল্পের প্রসার ঘটাতে জাহাজ পরিবহণ মন্ত্রকের রাইট অফ ফার্স্ট রিফিউজাল  লাইসেন্সিং ব্যবস্থায় সংশোধন
নয়াদিল্লি, ২২ অক্টোবর, ২০২০
ভারত সরকারের ‘মেক ইন ইন্ডিয়া’ নীতি অনুসারে, জাহাজ পরিবহণ মন্ত্রক সবধরনের প্রয়োজনীয়তার ক্ষেত্রে দরপত্র আহ্বান প্রক্রিয়ার মাধ্যমে জলযান/জাহাজগুলির চার্টারিং বা দলিল সংক্রান্ত নথিপত্রের জন্য রাইট অফ ফার্স্ট রিফিউজাল  সম্পর্কিত লাইসেন্স প্রদান ব্যবস্থা পর্যালোচনা করেছে।
ভারতে জাহাজ নির্মাণের চাহিদা বাড়াতে দেশে নির্মিত জাহাজগুলিতে দলিল সংক্রান্ত নথিপত্র প্রদানে অগ্রাধিকার দেওয়া হয়ে থাকে। এমনকি, ভারত থেকে যাত্রা সূচনাকারী জাহাজ এবং ভারতীয় মালিকানাধীন জাহাজগুলিকেও আরওএফআর সংক্রান্ত নীতি-নির্দেশিকায় সংশোধন করে নথিপত্র দেওয়ার ক্ষেত্রে অগ্রাধিকার দেওয়া হচ্ছে। এক্ষেত্রে ভারতে নির্মিত ভারত থেকে যাত্রাকারী এবং ভারতীয় মালিকাধীন জাহাজগুলিকে অগ্রাধিকার দেওয়ার পাশাপাশি, বিদেশে নির্মিত কিন্তু ভারত থেকে যাত্রাকারী এবং ভারতীয় মালিকানাধীন জাহাজগুলিকেও প্রাধান্য দেওয়া হয়। ভারতে নির্মিত বিদেশ থেক যাত্রাকারী বিদেশি মালিকাধীন জাহাজগুলিও একই সুযোগ-সুবিধা পেয়ে থাকে।
সংশ্লিষ্ট জাহাজের নির্মাণ সময়ের সঙ্গে সঙ্গতি রেখে চার্টার্ড জাহাজগুলির ক্ষেত্রে লাইসেন্সের সময়সীমা স্থির হয়ে থাকে। জাহাজ নির্মাণ সংক্রান্ত চুক্তিতে উল্লিখিত বিষয়গুলিতে লাইসেন্স প্রদানের ক্ষেত্রে অগ্রাধিকার দেওয়া হয়।
উল্লেখ করা যেতে পারে যে, জাহাজ পরিবহণ মন্ত্রক ২০১৬-২০২৬ পর্যন্ত জাহাজ নির্মাণের ক্ষেত্রে যে অর্থ সহায়তা কর্মসূচি গ্রহণ করেছে, তার ভিত্তিতে দীর্ঘমেয়াদীভাবে ভর্তুকি দেওয়ার সংস্থান রয়েছে। মন্ত্রক ইতিমধ্যেই ভর্তুকি খাতে ৬১ কোটি ৫ লক্ষ টাকা বন্টন করেছে। সরকারের প্রচেষ্টায় ভারতে জাহাজ নির্মাণের ক্ষেত্রে উৎসাহিত করে বাজার ও বিপণনের সুবিধা পৌঁছে দেওয়া।
আরওএফআর সংক্রান্ত সংশোধিত নীতি-নির্দেশিকাগুলি দেশে জাহাজ নির্মাণে এবং দেশীয় জাহাজ শিল্প ক্ষেত্রকে উৎসাহিত করবে। এমনকি, দেশীয় জাহাজ নির্মাণ শিল্প সংশোধিত নীতি-নির্দেশিকা অনুসারে উৎসাহ ভাতার সুযোগ পাবে।
কেন্দ্রীয় জাহাজ পরিবহণ মন্ত্রী শ্রী মনসুখ মান্ডভিয়া বলেছেন, আত্মনির্ভর ভারত গঠনের লক্ষ্যে দেশে জাহাজ নির্মাণে প্রসার ঘটাতে তাঁর মন্ত্রক সুনির্দিষ্ট পরিকল্পনা নিয়ে কাজ করছে। জাহাজ নির্মাণের ক্ষেত্রে আত্মনির্ভর হয়ে ওঠার লক্ষ্যে আরওএফআর সংক্রান্ত লাইসেন্স প্রদান ব্যবস্থায় সংশোধন এই লক্ষ্যে একটি গুরুত্বপূর্ণ পদক্ষেপ। লাইসেন্স প্রদান সংক্রান্ত নীতি-নির্দেশিকায় সংশোধনের ফলে ‘মেক ইন ইন্ডিয়া’ কর্মসূচির আরও প্রসার ঘটবে। এমনকি, দেশীয় জাহাজ নির্মাণ শিল্পের অগ্রগতিতে সহায়ক হবে বলেও শ্রী মান্ডভিয়া অভিমত প্রকাশ করেন।
CG/BD/SB
(Visitor Counter : 194
যুবওক্রীড়াবিষয়কমন্ত্রক
আত্মনির্ভর ভারত অভিযানের উদ্দেশ্য পূরণে ১ কোটি যুবাকে স্বেচ্ছাসেবক হিসাবে সামিল করতে যুব বিষয়ক ও ক্রীড়া মন্ত্রক ইউনিসেফের সঙ্গে অংশীদারিত্ব গড়ে তুলেছে
নয়াদিল্লি, ২০ জুলাই, ২০২০
প্রধানমন্ত্রীর আত্মনির্ভর ভারত অভিযানের অঙ্গ হিসাবে এবং দেশে ১ কোটি যুবাকে এই অভিযানে স্বেচ্ছায় সামিল করার জন্য কেন্দ্রীয় যুব বিষয়ক ও ক্রীড়া মন্ত্রক ইউনিসেফের একটি বহুপাক্ষিক প্ল্যাটফর্ম ইউওয়াহ’র সঙ্গে সমঝোতা স্বাক্ষর করেছে। এই সমঝোতা স্বাক্ষরের উদ্দেশ্য হ’ল দেশে যুবসম্প্রদায়ের মধ্যে স্বেচ্ছায় শ্রমদানের মানসিকতার প্রসার ঘটানো। সেই সঙ্গে, একজন সক্রিয় নাগরিক হয়ে উঠতে মানসিকতায় পরিবর্তন নিয়ে আসা। মন্ত্রক ও ইউনিসেফের মধ্যে এই অভিযানের সূচনা করেন, যুব বিষয়ক দপ্তরের সচিব শ্রীমতী ঊষা শর্মা এবং ভারতে ইউনিসেফের প্রতিনিধি ডঃ ইয়াসমিন আলি হক। যুব বিষয়ক ও ক্রীড়া মন্ত্রী শ্রী কিরেণ রিজিজু এই অনুষ্ঠানে উপস্থিত ছিলেন।
মন্ত্রক ও ইউনিসেফের মধ্যে এই অংশীদারিত্বের গুরুত্ব সম্পর্কে শ্রী কিরেণ রিজিজু বলেন, বর্তমান চ্যালেঞ্জের সময়ে এ ধরনের উদ্যোগের অত্যন্ত তাৎপর্য রয়েছে। প্রধানমন্ত্রী শ্রী মোদী দেশে যুবসম্প্রদায়ের জন্য এক সুস্পষ্ট ভবিষ্যৎ রূপরেখা প্রণয়ন করেছেন। তাই, আত্মনির্ভর ভারত গড়ে তোলার উদ্দেশ্য অর্জনে যুবসম্প্রদায়ের গুরুত্বপূর্ণ ভূমিকা রয়েছে। দেশে জনসংখ্যায় যুবসম্প্রদায়ের আধিক্য থাকায় তাঁদের অবদান কেবল ভারতেই নয়, বরং সমগ্র বিশ্বে বড় পরিবর্তন আনতে পারে।
শ্রী রিজিজু আরও বলেন, কেন্দ্রীয় সরকার যুবাদের মতামত ও পরামর্শ শুনতে অঙ্গীকারবদ্ধ। তাই, মন্ত্রকের সঙ্গে ইউনিসেফের এই উদ্যোগ শিক্ষা, দক্ষতা ও বেকারত্বের মতো নতুন চ্যালেঞ্জগুলির সমাধানে গুরুত্বপূর্ণ ভূমিকা নিতে পারে। ভারতে নিযুক্ত ইউনিসেফের প্রতিনিধি ডঃ ইয়াসমিন আলি হক বলেন, যুব বিষয়ক ও ক্রীড়া মন্ত্রক বহুপাক্ষিক প্যাটফর্ম যুবার এক গুরুত্বপূর্ণ অংশীদার। এই উদ্যোগের ফলে ভারতে যুবসম্প্রদায়কে তাঁদের নিজস্ব বিষয় ও পরিকল্পনা স্থির করতে সাহায্য করবে। বর্তমান সময়ে এই উদ্যোগ অত্যন্ত তাৎপর্যপূর্ণ। কারণ, দ্রুত পরিবর্তনশীল বিশ্বে যুবসম্প্রদায়কে উপযোগী করে তোলা অত্যন্ত জরুরি। সিদ্ধান্ত প্রণয়নের ক্ষেত্রে যুবসম্প্রদায়কে সামিল করে তাঁদের মতামত ও পরামর্শগুলি চূড়ান্ত পরিকল্পনার ক্ষেত্রে গুরুত্বপূর্ণ হয়ে উঠতে পারে।
CG/BD/SB
(Visitor Counter : 177
ইস্পাতমন্ত্রক
সেইল-এর বিশেষ ধরনের ইস্পাতের সাহায্যে আইএনএস বিক্রান্ত-এর নির্মাণ
নয়াদিল্লি, ১ সেপ্টেম্বর ২০২২
দেশে তৈরি প্রথম বিমানবাহী রণতরী আইএনএস বিক্রান্ত নির্মাণে স্টিল অথরিটি অফ ইন্ডিয়া লিমিটেড বা সেইল-এর বিশেষ ধরনের ইস্পাত ব্যবহার করা হয়েছে। মহারত্ন রাষ্ট্রায়ত্ত সংস্থা সেইল, রণতরীর কাঠামো নির্মাণে ‘২৪৯এ’ গ্রেডের ডিএমআর প্লেট সরবরাহ করেছে। যুদ্ধজাহাজের ডেকের যে অংশে বিমান থাকবে সেটি নির্মাণে ‘২৪৯বি’ গ্রেডের ডিএমআর প্লেট ব্যবহৃত হয়েছে যা সেইল সরবরাহ করেছে।
এর মধ্য দিয়ে আত্মনির্ভর ভারত অভিযানে আরও একধাপ এগোনো সম্ভব হল। সম্পূর্ণ দেশীয় পদ্ধতিতে নির্মিত এই যুদ্ধজাহাজে ৩০ হাজার টন বিশেষ ধরনের ইস্পাত সেইল সরবরাহ করার ফলে বিদেশ থেকে ইস্পাত আমদানির প্রয়োজন হয়নি। স্বাধীনতার ৭৫তম বর্ষে দেশে তৈরি নৌ-বাহিনীর রণতরী একটি গুরুত্বপূর্ণ বিষয়, এর মাধ্যমে কারিগরি ও প্রযুক্তি ক্ষেত্রে দেশের দক্ষতা প্রমাণিত হয়। দোসরা সেপ্টেম্বর নৌ-বাহিনীতে আইএনএস বিক্রান্ত-এর অন্তর্ভুক্তি হবে। এর মাধ্যমে বিশ্বে যে কয়টি দেশ বিমানবাহী রণতরী নির্মাণ করতে পারে সেই তালিকায় ভারত অন্তর্ভুক্ত হল। প্রযুক্তির এই অনন্য নিদর্শনে সেইল গুরুত্বপূর্ণ অবদান রেখেছে।
(PG/CB/DM
প্রতিরক্ষামন্ত্রক
পশ্চিম ভারত মহাসাগরে মালাবার ২০২০ মহড়ার দ্বিতীয় পর্বের আয়োজন করা হয়েছে
নয়াদিল্লী, ১৬ নভেম্বর, ২০২০
আগামীকাল থেকে উত্তর আরব সাগরে মালাবার ২০২০ মহড়ার দ্বিতীয় পর্ব অনুষ্ঠিত হবে। এই মহড়া চলতে ২০ নভেম্বর পর্যন্ত। গত ৩ থেকে ৬ই নভেম্বর বঙ্গোপসাগরে মালাবার ২০২০ মহড়ার প্রথম পর্ব অনুষ্ঠিত হয়। ক্রবর্ধমান জটিল সমস্যা সমন্বিত কাজকর্ম পরিচালনার জন্য অস্ট্রেলিয়া, ভারত, জাপান এবং আমেরিকার নৌবাহিনীর মধ্যে এই মহড়ার আয়োজন করা হয়েছে।
মালাবার ২০২০র মহড়ার দ্বিতীয় পর্বে ভারতীয় নৌবাহিনীর বিক্রমাদিত্য ক্যারিয়ার ব্যাটেল গ্রুপ, আমেরিকার নৌবাহিনী নিমিটজ ক্যারিয়র স্ট্রাইক গ্রুপ অংশ নেবে। এছাড়াও অন্যান্য জাহাজ, ডুবোজাহাজ, নৌবাহিনীর বিমান যোগ দেবে এই মহড়ায়। বিক্রমাদিত্যের মিগ-২৯ ফাইটার জেট এবং নিমিটজের এফ-১৮ যুদ্ধ বিমান পরিচালনা ও উন্নত বিমান প্রতিরক্ষা অনুশীলনও চালানো হবে। এছাড়াও ৪টি মিত্র নৌবাহিনীর অত্যাধুনিক নৌজাহাজ এই মহড়ায় অংশ নেবে। পাশাপাশি যুদ্ধবিমান এবং হেলিকপ্টারের সঙ্গে কলকাতা ও চেন্নাইয়ে দেশীয় প্রযুক্তিতে তৈরি বিধ্বসংকারী নৌজাহাজ এই অনুশীলনে অংশ নেবে। এই মহড়ার নেতৃত্বে থাকবেন ওয়েস্টার্ন ফ্লিটের ফ্ল্যাগ অফিসার কম্যান্ডিং রিয়ার অ্যাডমিরাল কৃষ্ণ স্বামীনাথন। দেশীয়ভাবে নির্মিত ডুবোজাহাজ খান্ডেরি এবং পি৮আই ভারতীয় নৌবাহিনীর বিশেষ বিমান এই মহড়ার সময় তাদের ক্ষমতা প্রদর্শন করবে।
ভারত ও আমেরিকার মধ্যে বার্ষিক দ্বিপাক্ষিক নৌ মহড়া ১৯৯২ সালে চালু হয়। তারই অঙ্গ হিসেবে এই মালাবার নৌ মহড়া আয়োজন করা হয়েছে। ২৪তম মালাবার নৌ মহড়ায় ভারত প্রশান্ত মহাসাগর এবং আন্তর্জাতিক নির্দেশের প্রতি দুই দেশের প্রতিশ্রুতির কথা তুলে ধরার পাশাপাশি সামুদ্রিক বিভিন্ন বিষয় সম্পর্কিত ৪টি গণতান্ত্রিক দেশের মধ্যে মতামত বিনিময়ের আয়োজন করা হয়েছে।
পর্যটনমন্ত্রক
কোভিড-১৯ সংক্রমণের প্রেক্ষিতে মেঘালয়ে ৩১ মার্চ পর্যন্ত রাজ্যের সব পর্যটন স্থল বন্ধ
নয়াদিল্লি, ১৯ মার্চ, ২০২০
কোভিড-১৯ ভাইরাসের পরিপ্রেক্ষিতে সতর্কতামূলক ব্যবস্থা হিসেবে মেঘালয় সরকার ৩১ মার্চ পর্যন্ত রাজ্যের সবক’টি পর্যটন স্থল বন্ধ করে দিয়েছে। রাজ্য সরকার একটি প্রেস বিবৃতিতে এও জানিয়েছে যে বন্ধ থাকার মেয়াদ ১৫ এপ্রিল পর্যন্ত বাড়ানো হতে পারে। যে সমস্ত পর্যটক শিলং বা মেঘালয়ের অন্য জায়গাগুলিতে যেতে ইচ্ছুক, রাজ্য সরকার তাঁদের ভ্রমণ সূচি পরিস্থিতি অনুযায়ী বদল করে নেওয়ার অনুরোধ জানিয়েছে।
CG/AP/DM
(Visitor Counter : 96
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৯৩ কোটি ৫৩ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৩১ লক্ষের বেশি টিকার ডোজ রয়েছে
নতুন দিল্লি, ১৬ মে, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে আজ পর্যন্ত ১৯৩ কোটি ৫৩ লক্ষ ৫৮ হাজার ৮৬৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৩১ লক্ষ ১৮ হাজার ৪৩৫টি টিকার ডোজ হাতে রয়েছে।
CG/BD/AS/
(Visitor Counter : 83
প্রধানমন্ত্রীরদপ্তর
১৯৭১ – এর যুদ্ধ জয় উপলক্ষে বিজয় দিবস উদযাপনে সশস্ত্র বাহিনীকে প্রধানমন্ত্রীর শ্রদ্ধার্ঘ্য
নয়াদিল্লি, ১৬ ডিসেম্বর, ২০২২
প্রধানমন্ত্রী শ্রী নরেন্দ্র মোদী ১৯৭১ – এর যুদ্ধে ভারতের অভূতপূর্ব জয় সুনিশ্চিত করার জন্য বীর জওয়ানদের বিজয় দিবস উপলক্ষে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “বিজয় দিবস উদযাপনের এই অবকাশে আমি ১৯৭১ – এর যুদ্ধে ভারতের অভূতপূর্ব জয় সুনিশ্চিত করার জন্য সকল বীর জওয়ানদের শ্রদ্ধা জানাই। দেশকে নিরাপদ ও সুরক্ষিত রাখতে সশস্ত্র বাহিনীর কাছে আমরা ঋণী”।
PG/CB/SB
(
ভূ-বিজ্ঞানমন্ত্রক
দক্ষিণ-পশ্চিম বঙ্গোপসাগরের ওপর অবস্থিত ঘূর্ণিঝড় ‘বুরেভি’ 
নয়াদিল্লি, ০২ ডিসেম্বর, ২০২০
ভারতীয় আবহাওয়া দপ্তরের ঘূর্ণিঝড় সতর্কীকরণ বিভাগের তথ্য অনুযায়ী, দক্ষিণ-পশ্চিম বঙ্গোপসাগরের ওপর অবস্থিত ঘূর্ণিঝড় ‘বুরেভি’ ঘন্টায় ১৫ কিলোমিটার গতিবেগে পশ্চিম-উত্তর পশ্চিম অভিমুখে অগ্রসর হয়ে আজ ভোর সাড়ে পাঁচটার সময় এর অবস্থান ছিল শ্রীলঙ্কার ত্রিঙ্কোমালি থেকে প্রায় ২৪০ কিলোমিটার পূর্ব-দক্ষিণ পূর্বে, ভারতের পাম্বান থেকে ৪৭০ কিলোমিটার পূর্ব - দক্ষিণ পূর্বে এবং কন্যাকুমারী থেকে প্রায় ৬৫০ কিলোমিটার পূর্ব-উত্তর পূর্ব।
ঘূর্ণিঝড় বুরেভি আগামী ১২ ঘন্টায় আরও ঘণিভূত হয়ে পশ্চিম-উত্তর পশ্চিম অভিমুখে অগ্রসর হবে এবং দোসরা ডিসেম্বর সামুদ্রিক ঘূর্ণিঝড় হিসাবে বুরেভি সন্ধ্যা-রাতের দিকে উত্তর ত্রিঙ্কোমালি কাছাকাছি স্থলভূমিতে প্রবেশ করবে। স্থলভূমিতে প্রবেশের সময় এই ঘূর্ণিঝড়ের ঘন্টায় গতিবেগ হবে ৮০-৯০ কিলোমিটার। কখনও কখনও তা ঘন্টায় ১০০ কিলোমিটারও হতে পারে। এরপর, ঘূর্ণিঝড়টি আরও পশ্চিম – উত্তর পশ্চিম অভিমুখে অগ্রসর হতে পারে। পরে, সেটি মান্নার উপসাগরে এবং সংলগ্ন কোমোরিন এলাকায় আগামী তেসরা ডিসেম্বর সকাল নাগাদ পৌঁছতে পারে।
এই ঘূর্ণিঝড়ের প্রভাবে আজ ও আগামীকাল দক্ষিণ তামিলনাডুর একাধিক এলাকায় অতিভারী বৃষ্টিপাতের সম্ভাবনা রয়েছে। এমনকি, তেসরা ডিসেম্বর দক্ষিণ কেরলের তিরুবনন্তপুরম, কোল্লাম, আলাপ্পুজাহ্ সহ একাধিক স্থানে বিক্ষপ্তভাবে ভারী এবং কোথাও কোথাও অতিভারী বৃষ্টির সম্ভাবনা রয়েছে। ঘূর্ণিঝড়ের প্রভাবে উত্তর তামিলনাডু, পন্ডিচেরী, মাহে ও কারাইকল সহ উত্তর কেরলের বিভিন্ন এলাকায় ৪ঠা ডিসেম্বর পর্যন্ত বিক্ষিপ্তভাবে কোনও কোনও অঞ্চলে ভারী থেকে অতিভারী বৃষ্টির সম্ভাবনা রয়েছে। দক্ষিণ অন্ধ্র উপকূলে আজ ও কাল এবং লাক্ষাদ্বীপে ৩ ও ৪ তারিখ বিক্ষিপ্তভাবে কোনও কোনও অঞ্চলে অতিভারী বৃষ্টিপাতের পূর্বাভাষ রয়েছে।
দক্ষিণ তামিলনাডুর বিভিন্ন এলাকায় আগামীকাল অতিভারী বৃষ্টির পূর্বাভাষ থাকায় আবহাওয়া দপ্তর লাল সতর্কতা জারি করেছে। দক্ষিণ কেরলের জন্য লাল সতর্কতা জারি করা হয়েছে। দক্ষিণ অন্ধ্র উপকূল ও লাক্ষাদ্বীপে ভারী থেকে অতিভারী বৃষ্টিপাতের পূর্বাভাষ থাকায় আজ থেকে ৪ তারিখ পর্যন্ত হলুদ সতর্কতা জারি করা হয়েছে। এছাড়াও, উত্তর ও দক্ষিণ কেরল, উত্তর তামিলনাডু, পন্ডিচেরী এবং কারাইকলের জন্য আজ ও আগামী দু’দিন প্রবল বর্ষণের পূর্বভাষ থাকায় গেরুয়া সতর্কতা জারি করা হয়েছে।
ঘূর্ণিঝড় বুরেভি’র দরুণ দক্ষিণ-পশ্চিম বঙ্গোপসাগর সহ পূর্ব শ্রীলঙ্কা উপকূল লাগোয়া এলাকায় আগামীকাল পর্যন্ত সমুদ্র উত্তাল থাকবে। আগামীকালের পর থেকে পরিস্থিতি ধীরে ধীরে স্বাভাবিক হবে। এই প্রেক্ষিতে মৎস্যজীবীদের আজ থেকে আগামী ৫ তারিখ পর্যন্ত সমুদ্রে যেতে নিষেধ করা হয়েছে।
নতুনওপুনর্নবীকরণযোগ্যজ্বালানিমন্ত্রক
আইআরইডিএ ৩০০০টি ইলেক্ট্রিক গাড়ি সংগ্রহের জন্য ব্লুস্মার্ট মবিলিটি সংস্থাকে ২৬৮ কোটি টাকা আর্থিক সহায়তা দিয়েছে
নতুন দিল্লি, ০১ এপ্রিল, ২০২২
দিল্লি জাতীয় রাজধানী অঞ্চলে ইলেকট্রিক ভেহিক্যাল বা বৈদ্যুতিক গাড়ির ব্যবহার বাড়াতে ভারতীয় পুনর্নবীকরণযোগ্য শক্তি উন্নয়ন এজেন্সি লিমিটেড  ৩০০০টি বৈদ্যুতিক গাড়ি সংগ্রহের জন্য ব্লুস্মার্ট মবিলিটি সংস্থাকে ২৬৭ কোটি ৬৭ লক্ষ টাকা ঋণ সহায়তা মঞ্জুর করেছে। উল্লেখ করা যেতে পারে, আইআরইডিএ পুনর্নবীকরণযোগ্য শক্তি ক্ষেত্রে সর্ব বৃহৎ ঋণদাতা সংস্থা।
ব্লুস্মার্ট মবিলিটি এই মূলধন ৩০০০টি বৈদ্যুতিক গাড়ি সংগ্রহে খরচ করবে। এর ফলে, জাতীয় রাজধানী অঞ্চলে বৈদ্যুতিক যানবাহনের ব্যবহার আরও বাড়বে। আইআরইডিএ-এর পক্ষ থেকে ২৬৭ কোটি ৬৭ লক্ষ টাকা ঋণ সহায়তার মধ্যে ব্লুস্মার্ট মবিলিটি সংস্থাকে প্রথম পর্যায়ে ৩৫ কোটি ৭০ লক্ষ টাকা দেওয়া হয়েছে।
বৈদ্যুতিক যানবাহনের ব্যবহার বাড়াতে দুই সংস্থার মধ্যে এই সহযোগিতা সম্পর্কে আইআরইডিএ-এর চেয়ারম্যান তথা ম্যানিজিং ডাইরেক্টর শ্রী প্রদীপ কুমার দাস বলেছেন, ভারতে বৈদ্যুতিক যানবাহন ব্যবহারে প্রভূত সম্ভাবনা রয়েছে। ব্লুস্মার্ট সংস্থাটি জাতীয় রাজধানী অঞ্চলে দীর্ঘদিন পরিষেবা দিয়ে আসছে। এই সংস্থাটি বৈদ্যুতিক যানবাহনের ব্যবহার বাড়তে যে উদ্যোগ নিয়েছে, তাতে আমরা সাহায্য করছি। বৈদ্যুতিক যানবাহন ক্ষেত্রে এটিই আমাদের প্রথম বিনিয়োগ এবং আমরা দেশকে আরও পরিবেশবান্ধব ও দূষণমুক্ত করে গড়ে তুলতে চাই, বলে সংস্থা অধিকর্তা শ্রী দাস অভিমত প্রকাশ করেন। জাতীয় রাজধানী অঞ্চলে দূষণ নির্গমণ কমাতে সংস্থার এই পদক্ষেপ বলেও শ্রী দাস জানান।
উল্লেখ করা যেতে পারে, ভারতীয় পুনর্নবীকরণযোগ্য শক্তি উন্নয়ন এজেন্সি লিমিটেড আইআরইডিএ একটি মিনিরত্ন মর্যাদাপ্রাপ্ত সংস্থা। এই সংস্থাটি দূষণমুক্ত বা অচিরাচরিত শক্তি ক্ষেত্রের প্রসারে দেশের বৃহত্তম অর্থ সহায়তা প্রতিষ্ঠান হিসেবে গড়ে উঠেছে। অন্যদিকে, ব্লুস্মার্ট একটি স্টার্ট-আপ সংস্থা, যেটি দেশে পরিবহণ ব্যবস্থায় দূষণ শূন্যতে নামিয়ে আনার লক্ষ্যে কাজ করে চলেছে।
CG/BD/SKD/
(Visitor Counter : 109
নির্বাচনকমিশন
বিহার আইন পরিষদ থেকে রাজ্যসভার উপ-নির্বাচন
নয়াদিল্লি, ৯ সেপ্টেম্বর, ২০২১
বিহার বিধানসভার সদস্যরা বিধান পরিষদে একটি শূণ্য পদে নির্বাচনে প্রার্থী পদের নির্বাচনে ভোটাধিকার প্রয়োগ করবেন। উল্লেখ করা যেতে পারে, বিধান পরিষদের সদস্য শ্রী তনভীর আখতার গত ৯ মে প্রয়াত হন। বিধান পরিষদের সদস্য হিসেবে তাঁর মেয়াদ ছিল ২০২২-এর ২১ জুলাই পর্যন্ত। এই প্রেক্ষিতে কমিশন বিহার আইন পরিষদের নির্বাচনের দিনক্ষণ স্থির করেছে।
কমিশনের পক্ষ থেকে জানানো হয়েছে, বিধান পরিষদের এই শূণ্যপদে নির্বাচনের জন্য আগামী ১৫ সেপ্টেম্বর  বিজ্ঞপ্তি জারি করা হবে। মনোনয়নপত্র জমা দেওয়ার শেষ তারিখ ২২ সেপ্টেম্বর । জমা পড়া মনোনয়নপত্রগুলি খতিয়ে দেখা হবে পরদিন অর্থাৎ, ২৩ সেপ্টেম্বর । মনোনয়নপত্র প্রত্যাহারের শেষ দিন ২৭ সেপ্টেম্বর । নির্বাচনের দিন স্থির হয়েছে আগামী ৪ অক্টোবর । ভোটগ্রহণ হবে সকাল ৯টা থেকে বিকেল ৪টা পর্যন্ত। সেদিনই বিকেল ৫টা থেকে ভোটগণনা শুরু হবে। যাবতীয় নির্বাচনী প্রক্রিয়া আগামী ৬ অক্টোবরের  মধ্যে শেষ করতে হবে।
বিধান পরিষদের সদস্যপদে মনোনয়নের জন্য নির্বাচন কমিশনের পক্ষ থেকে কোভিড-১৯ সম্পর্কিত বিস্তারিত নীতি-নির্দেশিকা ইতিমধ্যেই জারি করা হয়েছে। এই নীতি-নির্দেশিকা গত ৪ সেপ্টেম্বর এক প্রেস নোট দিয়ে প্রকাশ করা হয়। বিস্তারিত নীতি-নির্দেশিকা নিম্নলিখিত লিঙ্কে দেওয়া রয়েছে -
https://eci.gov.in/files/file/13681-schedule-to-fill-casual-vacancy-and-adjourned-poll-in-the-assembly-constituencies-regarding/
বিহারের মুখ্য সচিবকে এই নির্বাচনের জন্য একজন উচ্চপদস্থ আধিকারিক নিয়োগের নির্দেশ দেওয়া হয়েছে। এই আধিকারিক উপ-নির্বাচনের যাবতীয় বন্দোবস্ত করার পাশাপাশি কোভিড-১৯ বিধি-নিষেধগুলি মেনে চলা হচ্ছে কিনা তা সুনিশ্চিত করবেন।
CG/BD/DM/
(Visitor Counter : 139
প্রতিরক্ষামন্ত্রক
ইকুয়েস্ট্রিয়ান বা অশ্বারোহন ক্রীড়া বিভাগে উপযুক্ত ছেলেদের সামিল করার জন্য মীরাট ক্যান্টনমেন্টে বয়েজ স্পোর্ট কোম্পানি, আরভিসি সেন্টার অ্যান্ড কলেজে ৮-১২ই ফেব্রুয়ারি বিশেষ র্যালি
নয়াদিল্লি, ০১ ফেব্রুয়ারি, ২০২২
আগামী দিনে আন্তর্জাতিক ক্রীড়া প্রতিযোগিতাগুলি থেকে আরও বেশি সাফল্য ও পদক জয়ের সম্ভাবনা বাড়াতে প্রতিভাবানদের যথাযথ প্রশিক্ষণ দিতে মীরাট ক্যান্টনমেন্টে আরভিসি সেন্টার অ্যান্ড কলেজে বয়েজ স্পোর্টস কোম্পানি গড়ে তোলা হয়েছে। স্পোর্টস অথরিটি অফ ইন্ডিয়া এবং ভারতীয় সেনাবাহিনীর মধ্যে যৌথ উদ্যোগে এই কোম্পানি গড়ে তোলা হয়েছে। ইকুয়েস্ট্রিয়ান বা অশ্বারোহন ক্রীড়া বিভাগে প্রতিভাবান ছেলেদের খুঁজে বের করার জন্য আগামী ৮-১২ই ফেব্রুয়ারি পর্যন্ত মীরাট ক্যান্টনমেন্টে আরভিসি সেন্টার অ্যান্ড কলেজে একটি র্যালিরও আয়োজন করা হয়েছে।
এই র্যালিতে যোগ দেওয়া ছেলেদের দৈহিক ক্ষমতা ও কারিগরি দক্ষতা যাচাই করে দেখা হবে। স্পোর্টস অথরিটি অফ ইন্ডিয়ার প্রশিক্ষক, বিশেষ পর্যবেক্ষক ও আধিকারিকরা র্যালিতে অংশগ্রহণকারীদের যোগ্যতা মান যাচাই ইকরবেন। উপযুক্ত নির্বাচন কর্তৃপক্ষের কাছ থেকে চূড়ান্ত অনুমোদন আসার পরই যোগ্য ছেলেদের অশ্বারোহন বিভাগে সামিল করা হবে। র্যালিতে ৮-১৪ বছর বয়সী ছেলেরা অংশগ্রহণ করতে পারবে। ২০০৮-এর ৮ই ফেব্রুয়ারি থেকে ২০১৪’র ৮ই ফেব্রুয়ারির মধ্যে যাদের জন্ম হয়েছে, তারা র্যালিতে অংশগ্রহণের সুযোগ পাবে। অবশ্য, অশ্বারোহন ক্রীড়া ক্ষেত্রে জাতীয় ও আন্তর্জাতিক স্তরে অসাধারণ সাফল্য অর্জনকারী ১৫-১৬ বছর বয়সী ছেলেরাও র্যালিতে অংশগ্রহণের সুযোগ পাবে। শিক্ষাগত মাপকাঠি নির্ধারিত হয়েছে ন্যূনতম চতুর্থ শ্রেণী উত্তীর্ণ এবং সর্বোচ্চ সপ্তম শ্রেণী উত্তীর্ণ। একই সঙ্গে, ইংরাজী ও হিন্দিতে দখল থাকতে হবে। অংশগ্রহণকারী ছেলেদের বৈধ জন্ম শংসাপত্র, বিদ্যালয় অ্যাডমিট কার্ড, বৈধ বসবাস শংসাপত্র, বিদ্যালয় শংসাপত্র বা মার্কশিটের প্রকৃত কপি, চারিত্রিক শংসাপত্র, সর্বশেষ ১০টি পাসপোর্ট সাইজের ফটো, অশ্বারোহনের বিভিন্ন সরঞ্জাম প্রভৃতি সঙ্গে আনতে হবে।
সম্পূর্ণ মেধার ভিত্তিতে ছেলেদের ইকুস্ট্রিরিয়ান বা অশ্বারোহন বিভাগে সামিল করা হবে। এই র্যালি সম্পর্কে বিস্তারিত জানতে নিম্নলিখিত ঠিকানায় যোগাযোগ করা যেতে পারে :
Officer Commanding,
Boys Sports Company
RVC Center and College,
Meerut Cantt - 250001
Uttar Pradesh
CG/BD/SB
(Visitor Counter : 115
প্রতিরক্ষামন্ত্রক
ভারতীয় বিমানবাহিনী ও নৌবাহিনী অক্সিজেন তথা চিকিৎসা সামগ্রী সরবরাহে প্রয়াস আরও জোরদার করেছে
নতুন দিল্লি, ৭ মে, ২০২১
ভারতীয় বিমানবাহিনী ও নৌবাহিনী বর্তমান কোভিড-১৯ পরিস্থিতি মোকাবিলায় অক্সিজেন কন্টেনার ও চিকিৎসা সরঞ্জাম সরবরাহের মাধ্যমে অসামরিক প্রশাসনকে সাহায্যের জন্য নিজেদের প্রয়াস আরও জোরদার করেছে। বিমানবাহিনীর সি-১৭ বিমানে করে আজ পর্যন্ত ২৫২টি অক্সিজেন ট্যাঙ্কার বিভিন্ন শহরে পৌঁছে দেওয়া হয়েছে। এই ট্যাঙ্কারগুলির মোট অক্সিজেন ধারণ ক্ষমতা ৪,৯০৪ মেট্রিক টন। বিমানবাহিনীর ওই বিমানে করে অক্সিজেন ট্যাঙ্কারগুলি জামনগর, ভোপাল, চণ্ডীগড়, পানাগড়, ইন্দোর, রাঁচি, আগ্রা, যোধপুর, ভূবনেশ্বর, পুণে, সুরাত, রাইপুর, মুম্বাই, লক্ষ্ণৌ প্রভৃতি শহরে পৌঁছে দেওয়া হয়েছে। এছাড়াও ভারতীয় বিমান বাহিনীর বিমানে করে ১,২৩৩ মেট্রিক টন ধারণ ক্ষমতা সম্পন্ন ৭২টি ক্রায়োজেনিক অক্সিজেন স্টোরেজ কন্টেনার দেশে নিয়ে আসা হয়েছে। এই কন্টেনার ও অক্সিজেন সিলিন্ডারগুলি সিঙ্গাপুর, দুবাই, ব্যাংকক, জার্মানি, বেলজিয়াম, অস্ট্রেলিয়া প্রভৃতি দেশ থেকে ক্রয় করা হয়েছে। এছাড়াও বিমান বাহিনীর সি-১৭ এবং আইএল৭৬ বিমানে করে ইজরায়েল ও সিঙ্গাপুর থেকে ক্রায়োজেনিক অক্সিজেন কন্টেনার, অক্সিজেন জেনারেটর ও ভেন্টিলেটর উড়িয়ে আনা হচ্ছে।
ভারতীয় নৌবাহিনীর একাধিক জাহাজকে বন্ধুমনোভাবাপন্ন দেশগুলির কাছ থেকে অক্সিজেন কন্টেনার/সিলিন্ডার/কনসেনট্রেটর প্রভৃতি দেশে নিয়ে আসার জন্য ইতিমধ্যেই কাজে লাগানো হয়েছে।
অক্সিজেন কন্টেনার ও অন্যান্য চিকিৎসা সরঞ্জাম পরিবহণের কাজে নৌবাহিনীর তার্কশ, শার্দুল ও আরও কয়েকটি জাহাজকে দোহা, কুয়েত, ব্রুনেই প্রভৃতি দেশ থেকে অক্সিজেন কন্টেনার নিয়ে আসার জন্য কাজে লাগানোর পরিকল্পনা করা হয়েছে।
SDG/BD/AS/
(Visitor Counter : 134
বস্ত্রমন্ত্রক
কেন্দ্রীয় বস্ত্রমন্ত্রী স্মৃতি যুবিন ইরানি ভার্চুয়াল মাধ্যমে অষ্টম ভারত আন্তর্জাতিক রেশম বস্ত্র মেলার উদ্বোধন করেছেন
৩১ জানুয়ারি থেকে ৪ ফেব্রুয়ারি পর্যন্ত মেলা চলবে
নতুন দিল্লি, ৩১ জানুয়ারি, ২০২১
কেন্দ্রীয় নারী ও শিশু কল্যাণ ও বস্ত্রমন্ত্রী শ্রীমতি স্মৃতি যুবিন ইরানি আজ ভার্চুয়াল মাধ্যমে অষ্টম ভারত আন্তর্জাতিক রেশম বস্ত্র মেলার উদ্বোধন করেন। এই মেলাকে ভারত রেশম বস্ত্র রপ্তানি উন্নয়ন পর্ষদের অধীন দেশের সর্ববৃহৎ রেশম বস্ত্র মেলা হিসেবে গণ্য করা হয়। মেলা ৩১ জানুয়ারি থেকে শুরু হয়ে ৪ ফেব্রুয়ারি পর্যন্ত চলবে। মেলার আনুষ্ঠানিক উদ্বোধন করে শ্রীমতি ইরানি বলেন, ইতিমধ্যে এই মেলায় ২০০-র বেশি বিদেশি ক্রেতা এবং সমসংখ্যক দেশীয় ক্রেতা নাম নথিভুক্ত করিয়েছেন। এই রেশমবস্ত্র মেলায় একশটির মতো দেশীয় নামি রেশম বস্ত্র উৎপাদনকারী ও বিপণন সংস্থা ভার্চুয়াল মাধ্যমে ব্যবসা সংক্রান্ত বিষয়ে মত বিনিময় করবেন। ভারতীয় রেশমের সৌন্দর্য এবং উজ্জ্বলতার প্রতি দৃষ্টি আকর্ষণ করে কেন্দ্রীয় মন্ত্রী এই মেলায় অংশ নিতে বিদেশি ক্রেতাদেরও আহ্বান জানিয়েছেন।
ভারত রেশম উৎপাদনের বিশ্বে দ্বিতীয় স্থানে রয়েছে। ভারত একমাত্র দেশ যেখানে রেশমের চার চারটি ধরন যেমন মালবেরি, এরি, তসর এবং মুগা উৎপাদন হয়। এই এসব থেকে বিভিন্ন ধরনের বস্ত্র, কার্পেট এবং গৃহস্থলীর অন্যান্য সামগ্রী তৈরি হয়। ভারতে প্রায় ১১টি রেশম জাত পণ্যের ভৌগোলিক নির্দেশক বা জিওগ্রাফিক্যাল ইন্ডিকেশন রয়েছে। এগুলো হচ্ছে পোক্যামপল্লি ইকত, চন্দ্ররপল সিল্ক, মহীশূর সিল্ক, কাঞ্চিপুরম সিল্ক, মুগা সিল্ক, সালেম সিল্ক, অর্নি সিল্ক, চম্পা সিল্ক, ভাগলপুরি সিল্ক এবং বেনারসি শাড়ি ও বুটিদার রেশমি কাপড়।
স্বরাষ্ট্র মন্ত্রক
পরিযায়ী শ্রমিক ও দরিদ্র মজুরদের কল্যাণে এবং ক্ষমতায়নের জন্য প্রধানমন্ত্রী শ্রী নরেন্দ্র মোদী ‘আত্মনির্ভর উত্তরপ্রদেশ রোজগার অভিযান-এর সূচনার প্রশংসা করলেন কেন্দ্রীয় স্বরাষ্ট্র মন্ত্রী শ্রী অমিত শাহ
নতুন দিল্লি, ২৬শে জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ বলেছেন, প্রধানমন্ত্রী শ্রী নরেন্দ্র মোদী আজ উত্তরপ্রদেশের জন্য যে ‘আত্মনির্ভর উত্তরপ্রদেশ রোজগার অভিযান’-এর সূচনা করেছেন, তার ফলে রাজ্যে উন্নয়নে গতি আসবে। শ্রী শাহ্ একগুচ্ছ ট্যুইট বার্তায় বলেছেন, ‘গরীব কল্যাণ রোজগার অভিযানের মাধ্যমে উত্তরপ্রদেশে দ্বিগুণ গতিতে উন্নয়ন হবে।’
তিনি আরো বলেছেন, প্রধানমন্ত্রী আবাস যোজনা, পিএম সড়ক যোজনা, শৌচাগার নির্মাণ, এক্সপ্রেসওয়ে তৈরি, বৃক্ষরোপণ ইত্যাদির মতো উন্নয়নমূলক কাজ আত্মনির্ভর উত্তরপ্রদেশ অভিযানের মাধ্যমে সম্পন্ন হবে। এর ফলে রাজ্যের পরিকাঠামোর উন্নতির পাশাপাশি গ্রামীণ ভারতের সর্বাত্মক উন্নয়নে এই প্রকল্প গুরুত্বপূর্ণ ভূমিকা পালন করবে।
কেন্দ্রীয় স্বরাষ্ট্রমন্ত্রী বলেন, ‘উত্তরপ্রদেশের ৩১টি জেলায় আত্মনির্ভর উত্তরপ্রদেশ অভিযান বাস্তবায়িত হলে পরিযায়ী শ্রমিক ও দরিদ্র মজুররা তাঁদের বাড়ির কাছেই কাজ পাবেন। দরিদ্রদের কল্যাণ ও গ্রামোন্নয়নের উদ্দেশে তৈরি এই অভূতপূর্ব প্রকল্পটির জন্য আমি, প্রধানমন্ত্রী শ্রী নরেন্দ্র মোদী এবং উত্তরপ্রদেশের মুখ্যমন্ত্রী শ্রী যোগী আদিত্যনাথকে আমার কৃতজ্ঞতা জানাই।’
(CG/CB/SFS